Dag 5: God weet van jou - Benescke
'n Paar weke gelede het ons by die radiostasie waar ek in die Kaapse Skiereiland betrokke is, 'n projek aangepak waartydens ons gesinne in finansiële nood gaan verras het met 'n groot sak gevul met kruideniersware. Luisteraars kon families nomineer wat hulle geweet het swaarkry. Ons het dan vyf gesinne gekies.
Die oggend voordat ons vertrek het om die geskenkpakke te gaan afgee, het ek deur die geskenkpak gekyk om te sien watter kruidenierswareprodukte die winkel gekies het vir die pak. Tussen al die kosprodukte, was daar een "vreemde" produk vir my, 'n pakkie popcorn. Terwyl ek daarna gestaan en kyk het, het ek by myself gewonder hoekom iemand popcorn sou kies, eerder as nog 'n pakkie rys?
By ons aankoms by een van die gesinne was daar baie trane. Lisa, 'n enkelouer van 'n tienerseun, kon nie glo dat iemand aan haar gedink het nie. Wat my geïnspireer het van haar, is hoe sy gekies het om deur elke storm wat haar getref het (en sommige dae wat daar amper niks in die huis was om te eet nie), God te aanbid omdat sy glo dat Hy haar en haar tienerseun se Voorsiener is (kyk gerus na die video onderaan).
Ná afloop van ons besoek, het ons hierdie boodskap van Lisa ontvang: "Gisteroggend staan ek in die winkel en is soooo lus vir gekoopte popcorn. Nooit regtig nie, maar gister. Toe ek sien dit kos R18, het ek dit teruggesit, want ek het besef dat dit 'n luxury is. Toe ek die kossak oopmaak, het ek amper na my asem gesnak. Heel bo in die kruidenierswaresak het 'n pakkie popcorn gelê – presies die soort wat ek teruggesit het! Wat 'n getuienis dat Vader selfs in ons kleinste begeertes voorsien en nie net in ons behoeftes nie."
Het God Lisa se lofprysing in haar storm gehoor? Verseker. Het Hy haar dalk voorberei om sy goedheid te beleef omdat Hy geweet het dat ons na haar op pad was? Ek is oortuig daarvan. God sien as ons Hom prys. Hy hoor as ons soms net 'n fluistergebed bid omdat die uitdaging in ons lewens so oorweldigend voel. Mag ons nooit vergeet dat ons elkeen se naam op sy handpalm gegraveer is. Dat Hy weet hoeveel hare op ons elkeen se kop is en dat Hy ons oneindig liefhet. Sterkte.
Kyk na die video van die verrassing by benescke.co.za of op die sosiale media, Fbook se Stories van Hoop bladsy.
Trane stroom oor my wange terwyl ek jou dagstukkie lees…Baie dankie, want dit het my weer opnuut laat besef dat ons soms so vasgevang is in ons eie probleme, dat ons vergeet daar is mense met groter probleme en uitdagings daar buite. Ek was vir 'n ruk so opstandig oor 'n sekere situasie in my lewe…maar vanoggend kan ek net vir die Here se dankie…dankie dat Hy vir my genoeg gee…dankie vir jou boodskap vanoggend, en die inspirasie wat jy aan ander gee.
Toe ek die stukkie begin lees het ek van my probleme vergeet want soms is mens baie selfsugtig en dink net oor jou maar vanoggend het ek weer besef dat ons Hemelse Vader se onvoorwaardelike liefde net genoeg is vir ons om deur al die storms van ons lewens te kom,want hy weet reeds wat ons nodig het daarom mag ons nie moed verloor nie en net glo en aan hom vas hou.Ek wil net dankie se dat hy ook die geringste dingetjie wat ons nodig het raaksien.Daarom prys en loof ek hom vanmore.My gebid vanmore is Here leer ons om met die minste wat ons het klaar te kom en ook aan andere wat niks het nie te dink.Amen.
More Benescke ek is nie een vir baie woorde nie maar ek dank die Here vir sy woord en hoe Hy mense gebruik om ons bewus te maak van Hom.Dankie vir jou stukkies elke dag
Ja regtig ek stem saam met Michelle. Vandag se dagstukkie het soveel waarde. Mens worstel met al jou "groot" probleme en vergeet dat daar altyd iemand "slegter" af is as jyself. Ek prys die Here vir Sy goedheid en guns in ons elkeen se lewens. Die lewe gaan nie oor wat jy het nie maar wat jy kan gee.
Ale eer aan ons Pappa Jesus, God verhoor altyd ons gebede al vat die ook hoelank solank ons aan Hom vertrou is als moontlik, Hou aan om God se mooi beeld yt tedra Jesuskiners, Hule is Ryklik geseen
Wat n mooi storie. Dis soms nodig om net weer herhinner te word daaraan dat ons God roekeloos moet vertrou al lyk dit na n onmoontlike saak. Prys God dat daar sulke pragtige omgee mense soos julle is.
Yor….we serve an Awesome God. Baie dankie vir die goeie werk wat julle doen. God WEET wat ons nodig het! Amen en Amen.
Goeie middag Benescke, As ek dink aan hoe baie kos, vrugte ens ek kan bekostig en hier is iemand wat dankbaar is vir 'n pakkie popcorn, dan maak dit my skaam vir die tye wat ek kla en kerm. Mat ons Almagtige (El Shaddai) my help om meer te kan help, maar mag Hy ook my herinner om Hom voordurend te loof en prys vir al Sy genade en guns in my lewe.
Dankie Elohim dat U in U Olam tyd altyd vir my sorg. Sien my hart van dankbaarheid en prys vir U raak. Ek eer U
baie dankie Weskaap Spar vir die verskil wat jy in behoeftiges se lewe maak.Lisa jy is n ster.Jy herinner my om in alles altyd dankbaar te wees.